ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ru ky ky ky ky ky kk ru ky ru hu ru ky ru ky ru ce ru ky ru ky ru ru ru ru ky ru ky bg ky ru ru ru ky ru ky ru ky ru ky ru ky ky ru ky ru av ru be ru ru ru ky ru ky ru ky ru ru ru
"Агым", 06.11.09 - 14-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Нарын облусунун Ак-Талаа айылынын тургуну, иш десе ишке, аш десе ашка тойбогон Жаркынбектин борбор калаага келгенине көп болгон эле. Ар кайсы жерде иштеп, эптеп жанын багып жүргөн Жаркынбек бир күнү Орокеева Элмира аттуу келин менен таанышып калат. Элмира биринчи күйөөсү Рустам менен ажырашканына аз убакыт болгон. Муну билген Жаркынбек көктөн издегени жерден табылгансып, Элмиранын ичи-койнуна кирип бат эле өзүнө ийдирип алат. Элмира бир үйдө жалгыз жашагандыктан Жаркынбекке бат эле жыты сиңишип, ал келбей калса бушайман боло күтөт.
Бул күнү да жумуштан эрте келген келин адатынча Жаркынбекти күтүп үйүндө тамак жасап отурган. Кокусунан эшик такылдап, чочуп кеткен келин эшикти ача салса күткөн адамы эмес, мурунку күйөөсү Рустам туруптур. Аны келет деп күтпөгөн ал Рустамды аргасыз үйүнө киргизет. Экөө өткөн-кеткенди сүйлөшүп отуруп биртоп убакыт өтөт. Рустам аялынын негедир кыйпычыктап, тынч отура албай жатканын байкап, "сага эмне болгон, бирөөнү күтүп жаттың беле? Келчү кишиң болсо мен кетейин" дегенде, сыр бербеген Элмира "мага азыр подружкам келмек. Кинотеатрга баралы дегенбиз" деп жеңилдей түшөт. Рустам кийинчерек шашпай жолугуп, дагы сүйлөшөрүн айтып эшикке чыгат. Дарбазадан чыгып бир аз узай берген Рустам Элмиранын үйүнө шаша-буша бир жигиттин кирип баратканын көрөт. Ичи эңшериле түшүп, "каа-ап, бүгүн эле кайра жарашалы десем болмок экен. Эртең сөзсүз айтам. Болору болду, боесу канды. Бул деле адам да. Жалгыздыктан жадап, бирөө-жарымды таап алса керек. Буга өзүм күнөөлүмүн. Эртеңден баштап баарын башкача баштайм" деп өзүн жооткото жолго түшкөн.
Эртеси кечке маал Рустам Элмирага келип жарашууну айтып, катачылыктарын кайра кайталабасына ишендирет. Бир чети жарашууну каалап, бир чети Жаркынбекке кантип айтууну ойлогон Элмира "ойлонуп көрөйүн" деп жооп кайтарган. Аргасыз буга макул болгон Рустам "аялдык кылып дароо эле көнгүсү келбей жатса керек" деген ойго жетеленип, Элмирага күнүгө келе баштаган эле. Айласы куруган Элмира Жаркынбекке болгон окуяны айтып, "эми жолубуз эки башка, экинчи мага келбе" дегенге араң жарайт. Муну уккан Жаркынбек "мен сенсиз жашай албайм. Сен мени менен жашайсың. Болбосо мен аны өлтүрөм" деп ызырынган боюнча эшикти тарс жаап чыгып кетет. Бул каргашалуу күн 25-октябрь эле.
Келинчеги менен жашап жатканына эки-үч жума болуп калган Рустам Элмирага үзүлүп түшүп жардам берип, кечкисин үйгө эрте келчү болгон. Бул күнү да жумуштан эрте бошогон Рустам Элмирага гүл, шоколад алып келип, экөө ырахаттана чай ичип отурушкан эле. Рустам терезеге далысын сала отуруп, Элмира анын маңдайына отуруп чай куюп берип жаткан. Келин кокусунан терезеден Жаркынбектин карап турганын көрүп жүрөгү "шуу" дей түшөт. Аңгыча Жаркынбек Элмирага муштумун түйүп "сениби, шашпа" дегендей ишарат кылып, жок болуп кетет. Жүрөгү түпөйүл болгон Элмира коркконунан муну күйөөсүнө айтпайт. Түнкүсүн терезени улам-улам караган келин уктай албай жатып араң көзү илинет.
Түнкү саат үчтөр чамасында кызганычка ууккан Жаркынбек Элмиранын үйүнүн эшигин күчкө салып ачып кирет. Катуу уйкудагы жубайлар муну байкашкан эмес эле. Эрди-катындын капарсыз уктап жатканын көргөн Жаркынбектин каны кайнап, колундагы бычагы менен Рустамды далыга төрт-беш жолу саят. Муну көргөн Элмира кыйкырып эшикке жардам сурап чуркайт. Жаркынбек аны кубалап жетип, аркага эки-үч жолу бычак урат. Элмира ага карабай, коркконунан катуу кыйкырып кошуналарын жардамга чакырат. Көздөгөн максатын толук аткара албаган Жаркынбек түнгө сиңип жок болот. Ачуу кыйкырыктан улам ойгонгон кошуналар канга боелгон Элмираны ооруканага жеткиришип, милицияга кабар беришет.
Көп өтпөй Бишкек шаарынын Тойгонбаев көчөсүндөгү ?43 үйдө жашаган Жаркынбек милиция кызматкерлери тарабынан тузакка түшкөн. Жаркынбек Ленин райондук
РИИБинин тергөө бөлүмүндө сурак берип, кылган кылмышын толугу менен мойнуна алган. Ошентип, кызганычтан бир адамдын өмүрү кыйылып, бирөө оор жаракат алып, бир адам темир тор артына кетти.
P.S. Этикалык жагдайдан улам ысымдар атайы өзөгөртүлдү.
Уруу эмес, улут болор күн барбы?
Кийинки кезде ММКда кыргыздын уруулук түзүлүшүн кайра калыбына келтирели, керек болсо ушуну мамлекеттик башкарууга колдонолу деп демилге көтөргөн топ пайда болду. Ар бир уруулардын өз алдынча жыйындары өтүп жатканы айтылып жүрөт. Албетте, элинин тарыхын, каада-салтын сыйлаган ар бир кыргыз өз уруусун, жети атасын билиш керек. Атургай ич ара биригип, туугандашып туруу деле ашыктык кылбайт.
Бирок бүгүнкү доордо мындай маселени мамлекеттик иштерге, саясатка аралаштыруу күлкү келерлик жорук. Эгер "өлкөбүздө жашаган башка улуттардын диаспораларын жоелу, алар эми кыргызстандык болуп калды да. Биздин республикада сексенден ашык улут эмес, бир гана кыргызстандыктар жашайт" деген маселе көтөрүлсө анда башка кеп. Жаңы кыргыздар "Кулаалы таптап куш кылган, курама жыйып журт кылган" айкөл Манастын мамлекет куруу ыкмасын үйрөнбөй койду го. Бөлөктөрдү боорго тартып кыргыз кылгандын ордуна кыргызды кайра кырк урууга бөлөбүз деп отургандын өзү эмнеден кабар берет? Негизи эле ар бир улут башында уруу-уруу, тайпа-тайпа болуп жашаганы белгилүү. Андыктан адамзат коомунда уруулук түзүлүштү кармап туруу муктаждыгы, жашоо үчүн болгон күрөштүн айынан алдыдагы тоскоолдуктарды жамаатташ болуп жеңүү үчүн келип чыккан десек болчудай. Бул тармакты изилдеген окумуштуулар улуттук аң-сезими калыптана элек элде уруулук бөлүнүүчүлүк тамыр жаярын айтып келишет. Андыктан бүгүн эптеп улут боло албай жаткан элди кайра уруулук деңгээлге түшүрүүнүн кажети жок. Андан көрө акырындап бөлөк улуттарды кыргыздаштырууну ойлонбойлубу.
Мамлекет башчысы К.Бакиев жаз башында улутка болгон кайрылуусунда "жакынкы жылдары өлкөнүн башкы идеологиясы - улуттук таламдарды жүзөгө ашыруу болуп калат" деген эле. Бул сөз жөн жеринен айтылбаганын моюнга алуу керек. Учурда элди бириктирүү эң негизги маселе болуп туру. Себеби, жогоруда айткандай кыргыз бөлүнүүчүлүктөн арыла элек. Ал илгеркини мындай кой, кеңеш өкмөтү учурунда деле уланып, эгемендик алган жылдарда "гүлдөп өнүктү". Түндүк-түштүк, уруу-уруу болуп бөлүнүү, так талаш таймашы жүрдү. Мындай "өз короомдон кочкор салам" темпи менен тейтейип жүрүп отурсак, аз күндөрдө эле кайсыл бир өлкөлөрдүн колониясына айланып каларыбыз анык. Себеби алдыга өсүү үчүн, президенттин же андан берки кызматтагылардын Оштон же Чүйдөн болгону эмес, анын кандай адис экендиги маанилүү болуп жатпайбы. Ошол эле учурда өлкөнү өнүктүргүсү келген президент мамлекеттик кызматка шалтурук жердешин же тууганын эмес, "чычкан кармай турган мышыкты" койууга аргасыз. Бул азыр канчалык деңгээлде аткарылып жатканы тууралуу айтылар сөз өзүнчө. Азыр дей турганыбыз ушундай учур өзү улуттук кайра жаралуу идеясын көтөрүп чыгууну, элди биримдикке чакырууну талап кылып турат. Антпесек, көз жашка ишенбеген бүгүнкү доор бизди мамлекет катары да, улут катары да соруп кетери эл аралык абройлуу уюмдар тарабынан айтылган.
т.: 38 67 73, zairajimatov_76@mail.ru
кыргыз тилиндеги гезит "Агым"
email • архив • редакция
Эртең маалымат жана басма сөз күнү
Турсунбаев Америкага эмнеге баргысы келбейт?
Будур-будур тоолордон Бука минип мен келдим…
Карабы, акпы мышык чычкан кармаса болбодубу
Осмонакун ИБРАИМОВ, коомдук ишмер:
"Азимбек Бекназаров - коррупционер-лердин "рекордсмени"
Парламентке кыскартуу эмес, реформа зарыл
Жараткан бирөө эле, аны бөлүшө албагандар көп
Малдүйнө алдыга озуп, жандүйнө дагы аксады
"Кыргызстандын музыкалык билим берүүсү мыкты"
КР эл артисти Замирбек ҮСӨНБАЕВ:
"Атамдын эки аялынын сүймөнчүгү болгом"
Бир өмүр чак келбес өнөр
Тып… тып… тамчы кабар
"Сумерки" фанатизми эмнеден башталды?
Атагы аалам жарган Акира Куросава
Кыргызстан бир алпты бага албайбы?